גאבי (כדורגלן)

פבלו מרטין פאאס גאבירה (בספרדית: Pablo Martín Páez Gavira; נולד ב-5 באוגוסט 2004 בלוס פלאסיוס אי וייפרנקה שבספרד), הידוע בקיצור כגאבי (Gavi) הוא כדורגלן ספרדי המשחק בעמדת הקשר בקבוצת ברצלונה מהלה ליגה ובנבחרת ספרד. גאבי נולד בלוס פלאסיוס אי וייפרנקה ליד סביליה שבספרד, והחל לשחק כדורגל באקדמיה של ריאל בטיס. לאחר שהבקיע 96 שערים בקבוצת הנוער של ריאל בטיס, משך גאבי את תשומת הלב של מועדונים כמו ויאריאל, ריאל מדריד ואתלטיקו מדריד. בשנת 2015, בגיל 11, חתם במחלקת הנוער של ברצלונה. ב-7 בספטמבר 2020 חתם על חוזהו המקצועני הראשון במועדון, והועלה מקבוצת המועדון עד גיל 16 לקבוצת המועדון עד גיל 19. לאחר שערך שתי הופעות במדי ברצלונה אתלטיק, קבוצת המילואים של ברצלונה, ששיחקה בליגה הספרדית השלישית, הועלה גבי לסגל הקבוצה הראשונה של המועדון על-ידי המאמן רונאלד קומאן למשחקי קדם העונה. בעקבות הופעות טובות שלו במשחקים נגד ז'ימנסטיק טרגונה ונגד ז'ירונה, הוא הועדף בקבוצה הבוגרת על-ידי קומאן על פני ריקי פוץ'. ב-29 באוגוסט 2021 ערך את הופעת הבכורה שלו בקבוצה הבוגרת של המועדון, כשהחליף את סרג'י רוברטו בדקה ה-73 בניצחון 2–1 על חטאפה במסגרת המחזור השלישי בלה ליגה לעונת 2021/2022. ב-14 בספטמבר הוא ערך את הופעת הבכורה שלו בליגת האלופות, כשהחליף את סרחיו בוסקטס בדקה ה-59 בהפסד 0–3 לבאיירן מינכן במסגרת שלב הבתים לעונת 2021/2022. ב-18 בדצמבר 2021 כבש את שער הבכורה בקבוצה הבוגרת בניצחון 3–2 על אלצ'ה ובכך בגיל 17 ו-135 ימים הפך לשחקן השלישי הצעיר בתולדות ברצלונה שכובש שער בקבוצה הבוגרת. ב־14 בספטמבר 2022 האריך את חוזהו בברצלונה עד 2026, עם סעיף שחרור של מיליארד אירו. ב-15 בינואר 2023 בגמר הסופר קאפ הספרדי ברצלונה ניצחה 3–1 את ריאל מדריד כאשר גאבי הבקיע את השער הראשון ובישל את השניים האחרים. הוא גר בבית שנקנה בעיירה ליד סיוטאט אספורטיבה ז'ואן גאמפר עם אביו. גאבי שיחק בנבחרות ספרד עד גיל 15, עד גיל 16 ועד גיל 17. ב-30 בספטמבר 2021 זומן במפתיע לסגל ספרד על ידי מאמן הנבחרת לואיס אנריקה לקראת משחקי הגמר של ליגת האומות 2020/2021. ב-6 באוקטובר, בניצחון 2–1 על איטליה בחצי הגמר, פתח גאבי בהרכב בגיל 17 ו-62 ימים בלבד, ובכך הפך לשחקן הצעיר ביותר בתולדות נבחרת ספרד. גם בגמר בהפסד 2–1 מול צרפת היה גאבי בהרכב הפותח והוחלף בדקה ה-75. ב-5 ביוני 2022 כבש את שער הבכורה בהופעתו השמינית בנבחרת ספרד, בתיקו 2–2 במשחק החוץ מול צ'כיה במסגרת ליגת האומות. עם שער זה, בגיל 17 ו־304 יום, הפך גאבי לכובש הצעיר ביותר בתולדות נבחרת ספרד, כשהוא שובר את שיאו של חברו לקבוצה אנסו פאטי (17 ו-311 יום). גאבי נכלל בסגל ספרד לטורניר מונדיאל 2022. הוא פתח בהרכב במשחקה הראשון של ספרד במונדיאל, בניצחון 7–0 על קוסטה ריקה, כבש שער ואף נבחר למצטיין המשחק. במשחק זה הוא הפך לשחקן הצעיר ביותר שמייצג את נבחרת ספרד במונדיאל. ב-19 בנובמבר 2023 קרע גאבי את הרצועה הצולבת בברכו במהלך משחק נבחרת ספרד נגד נבחרת גאורגיה במוקדמות היורו ונעדר לשאר העונה. גאבי קיבל שבחים רבים ב-2021 כשחקן צעיר ומבטיח מאוד, ואף הושווה לקשרי ברצלונה לשעבר, צ'אבי הרננדס ואנדרס אינייסטה, בשל תכונותיו יוצאות הדופן כגון יכולת כדרור גבוהה, סריקת השטח, אינטליגנציה, ראיית משחק, מסירות, נגיעה ראשונה בכדור והשליטה בו, שינוי קצב ויכולת פנייה מהירה על מנת לצאת מאזורים צפופים וליצור התקפות מעבר. בעקבות הופעתו המרשימה בניצחון של נבחרת ספרד על נבחרת איטליה בחצי גמר ליגת האומות ב-2021, המגן האיטלקי אמרסון פאלמיירי תיאר את גבי כשחקן "בעל פוטנציאל עצום". נכון ל-5 בפברואר 2023 נכון ל-6 בדצמבר 2022 ברצלונה הסופר קאפ הספרדי: 2022/2023 אליפות ספרד: 2022/2023 נבחרת ספרד ליגת האומות: 2022/2023 אישיים פרס קופה: 2022 פרס נער הזהב: 2022 מדיה וקבצים בנושא גאבי בוויקישיתוף גאבי, ברשת החברתית אינסטגרם גאבי, באתר Transfermarkt גאבי, באתר Fussballdaten.de (בגרמנית) גאבי, באתר Soccerway גאבי, באתר BDFutbol גאבי, באתר WorldFootball.net גאבי, באתר National Football Teams גאבי, באתר FootballDatabase.eu גאבי, באתר ESPN מיכאל יוכין‏, גאבי האומה: ההבטחה של היהלום שיערוך בכורה במדי ספרד בליגת האומות, באתר וואלה, 6 באוקטובר 2021 El excanterano del Betis de 16 años que ha llamado Koeman para el Barça y al que comparan con Iniesta באתר eldesmarque, ‏ 17 ביולי 2021 (בספרדית) Gavi, el maestro de La Masía באתר Vavel, ‏ 4 בדצמבר 2018 (בספרדית) FC Barcelona Preseason Has Seen Coach Ronald Koeman Find New ‘Golden Boys’ באתר פורבס, 30 ביולי 2021 (באנגלית) Young star Gavi signs new contract with Barcelona באתר ספורט, 7 בספטמבר 2020 (באנגלית) Gavi, Demir & the Barcelona wonderkids impressing Koeman in pre-season באתר Goal, ‏ 2 באוגוסט 2021 (באנגלית) Gavi se creció entre los mayores en su debut באתר מונדו דפורטיבו, 22 ביולי 2021 (בספרדית) Gavi renews contract with FC Barcelona until 2026, באתר הרשמי של ברצלונה, 14 בספטמבר 2021 (באנגלית) Barça: Gavi, el hermano mayor de La Masia, Mundo Deportivo, ‏2022-09-15 (בספרדית) גאבי יפתח ב-11, הצעיר בתולדות נבחרת ספרד, באתר ONE‏, 6 באוקטובר 2021 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) "Seven-up Spain trounce Ticos". FIFA. 23 בנובמבר 2022. נבדק ב-23 בנובמבר 2022. {{cite web}}: (עזרה) The Youngest Players to Score at a World Cup, Opta, 23 November 2022 גאבי נצמד לפלה, החלו ההשוואות לדור הזהב: "עם ספרד הזו הכל אפשרי", באתר וואלה, 23 בנובמבר 2022 Prodigious Ansu and Gavi give Barca hope of a brighter future, ESPN.com, ‏2021-09-28 (באנגלית) How 17-year-old Gavi became Spain's present and future, ESPN.com, ‏2021-10-08 (באנגלית)